POROČILO KOMISIJE EVROPSKEMU PARLAMENTU, SVETU, EVROPSKEMU EKONOMSKO-SOCIALNEMU ODBORU IN ODBORU REGIJ o pregledu in posodobitvi prvega izvedbenega načrta Skupnosti v skladu s členom 8(4) Uredbe št. 850/2004 o obstojnih organskih onesnaževalih /* COM/2014/0306 final */





POROČILO KOMISIJE EVROPSKEMU PARLAMENTU, SVETU, EVROPSKEMU EKONOMSKO-SOCIALNEMU ODBORU IN ODBORU REGIJ o pregledu in posodobitvi prvega izvedbenega načrta Skupnosti v skladu s členom 8(4) Uredbe št. 850/2004 o obstojnih organskih onesnaževalih Uvod Uredba (ES) št. 850/2004[1] o obstojnih organskih onesnaževalih je bila sprejeta aprila 2004 za izvajanje Stockholmske konvencije[2] (v nadaljnjem besedilu: Konvencija) in protokola o obstojnih organskih onesnaževalih h Konvenciji o onesnaževanju zraka na velike razdalje preko meja[3] (v nadaljnjem besedilu: Protokol UN/ECE o obstojnih organskih onesnaževalih) znotraj Evropske unije. V skladu s členom 8(4) Uredbe o obstojnih organskih onesnaževalih je bil prvi izvedbeni načrt Skupnosti sestavljen leta 2007[4]. V tem načrtu so bili navedeni že obstoječi ukrepi, sprejeti na ravni EU v zvezi z obstojnimi organskimi onesnaževali; ocenjeno je bilo, ali so ti ukrepi učinkoviti in ali zadostujejo za izpolnjevanje obveznosti iz Konvencije. V njem sta bila opredeljena potreba po nadaljnjih ukrepih na ravni Unije in načrt za izvajanje nadaljnjih ukrepov. V skladu s členom 8(4) Uredbe o obstojnih organskih onesnaževalih se zdaj zdi primerno, da se pregleda in posodobi izvedbeni načrt Skupnosti, saj je prišlo do številnih sprememb v zakonodajnem okolju: vključitev številnih novih obstojnih organskih onesnaževal v Stockholmsko konvencijo in Protokol UN/ECE o obstojnih organskih onesnaževalih[5]; tehnični in zakonodajni napredek na tem področju ter ugotovitve iz Poročila Komisije COM(2010) 514 o uporabi Uredbe o obstojnih organskih onesnaževalih. Pregledani in posodobljeni izvedbeni načrt Skupnosti se bo imenoval izvedbeni načrt Unije o obstojnih organskih onesnaževalih; delovni dokument služb Komisije[6] o tem izvedbenem načrtu Unije je v obliki priloge priložen k temu poročilu. Povzetek spremnega delovnega dokument služb Komisije Predgovor k delovnemu dokumentu služb Komisije vsebuje pregled mednarodnega zakonodajnega okvira, v katerem se uporablja Uredba o obstojnih organskih onesnaževalih, vključno s povzetkom Protokola UN/ECE o obstojnih organskih onesnaževalih in Stockholmske konvencije. Del 1 delovnega dokumenta služb Komisije opisuje stanje izvajanja obveznosti, ki jih ima EU kot pogodbenica v zgoraj navedenih mednarodnih okvirih. V njem je opisana zakonodaja EU, ki je bila uvedena na tem področju (vključno z Uredbo o obstojnih organskih onesnaževalih, Uredbo REACH[7] in Uredbo CLP[8]), ter finančni instrumenti, ki podpirajo izvajanje. Za čim bolj podroben prikaz stanja del 1 vsebuje celovito oceno obstojnih organskih onesnaževal, in sicer njihovo proizvodnjo, uporabo in dajanje na trg ter obstoječe zaloge in onesnaženost toka odpadkov. Del 2 delovnega dokumenta služb Komisije vsebuje poglobljeno analizo vsake posamezne obveznosti iz Stockholmske konvencije, ki vpliva to, kako EU obravnava obstojna organska onesnaževala. Komisija je na podlagi te analize opredelila 26 tehničnih ukrepov za izboljšanje izvajanja obveznosti EU iz Stockholmske konvencije. [1] UL L 229, 29.6.2004, str. 5. [2] Stockholmska konvencija o obstojnih organskih onesnaževalih, 22. maj 2001. [3] Protokol UN/ECE (Ekonomska komisija Združenih narodov za Evropo) o obstojnih organskih onesnaževalih h konvenciji iz leta 1979 o onesnaževanju zraka na velike razdalje preko meja. [4] SEC(2007) 341. [5] Glej opombo 3. [6] SWD(2014) 172. [7] Uredba (ES) št. 1907/2006 o registraciji, evalvaciji, avtorizaciji in omejevanju kemikalij (REACH). [8] Uredba (ES) št. 1272/2008 o razvrščanju, označevanju in pakiranju snovi ter zmesi.